Emmerson Mnangagwa

Emmerson Dambudzo MNANGAGWA (IFA , la 15an de septembro 1942 en Zvishavane) estas Zimbabva politikisto kiu servis kiel Prezidanto de Zimbabvo ekde 24 novembro 2017.   

 Vivo kaj kariero 
Kiel juna viro, li translokiĝis kun siaj gepatroj de Zvishavane al Zambio. Jam ekzamenante lernejon, li iĝis aktiva en la politika lukto kontraŭ brita kolonia rego en Rodezio.

Post armea trejnado en Tanzanio kaj Egiptio, kaj en 1964 politika trejnado en Pekina Universitato, li iĝis la gvidanto de komandgrupo nomita la Krokodilo-Bando. En 1965 li estis kaptita kaj juĝita al morto por krevigado de lokomotivo, sed la puno estis ŝanĝita al mallibereco, kiam la defendo estis aŭdita en la argumento ke li estis minora. 

En malliberejo, kie li sidis kune kun Mugabe, li studis juron kaj studentiĝis ĉe la Universitato de Londono. Poste li ankaŭ diplomiĝis pri juro ĉe la Universitato de Zambio. En Zambio li ankaŭ praktikis kiel advokato. En 1977, ĉe la ZANU- kongreso, li estis elektita la persona asistanto de Mugabe kaj kiel tia li partoprenis la Lancaster House-interkonsenton pri la sendependeco de la lando en 1979.

Mnangagŭa estis dum multaj jaroj unu el la gvidaj figuroj ĉirkaŭ zimbabva prezidanto Robert Mugabe kaj estas konsiderita estinti la plej grava kontakto inter la partio kaj la militfortoj kaj la spionservo de la lando. 

Membro de ZANUa–PF kaj delonga alianculo de eksa Prezidanto Robert Mugabe, li tenis serion de ministraj ministerioj kaj estis la vicprezidanto de Mugabe de 2014 ĝis novembro 2017, kiam li estis demisiita antaŭ ol veninta al potenco en puĉo .

La 19an de novembro 2017, Mnagagwa estis elektita kiel partiestro de ZANU-PF, la partio kiu regis Zimbabvon ekde la lando sendependiĝis en 1980. La 24an de novembro 2017, li ĵurkonfirmis kiel prezidanto . Li sekurigis lian unuan plenan oficperiodon kiel prezidanto en pridisputata  ĝenerala baloto en 2018 .

En aŭgusto 2023, Prezidento Mnangagŭa reelektiĝis por nova kvinjara periodo. Li venkis la ĉefan kandidaton de la opozicio, Nelson Ĉamisa, 53% kontraŭ 44%, kaj do dua rondo ne estos necesa.

 Kelkaj pozicioj 

 1980-1988: Ministro de Sekureco
 1988-2000: Justicministro
 2005-2009: Ministro pri Loĝado kaj Sociaj Pliboniĝoj
 2009-2013: Ministro pri Defendo
 2013-2017: Justicministro
 2017- nuntempe : Prezidanto

 Por plia legado 




 Referencoj 

 Eksteraj ligiloj 



Kategorio:Prezidantoj de Zimbabvo
Kategorio:Zimbabvaj politikistoj
Kategorio:Studentoj de la Universitato de Londono
Kategorio:Kontraŭusonismo
Kategorio:Naskiĝintoj en 1942
Kategorio:Vivantaj homoj